Source: https://domov.sme.sk/c/635800/o-vazbe-i-lexu-bude-rozhodovat-okresny-sud-bratislava-iii.html
Timestamp: 2017-05-26 05:37:57+00:00
Document Index: 1070550

Matched Legal Cases: ['súd ', 'súd ', 'súd ', 'súd ', 'súd ', 'súd ']

O väzbe I. Lexu bude rozhodovať Okresný súd Bratislava III - domov.sme.sk
Zobraziť všetky sekcie O väzbe I. Lexu bude rozhodovať Okresný súd Bratislava III
Bratislava 19. augusta (TASR) - O návrhu bratislavskej Krajskej prokuratúry na vzatie poslanca NR SR Ivana Lexu do väzby bude rozhodovať Okresný súd ... 19. aug 2002 o 17:16 &copy; TASR 2002
Písmo:A-|A+0Bratislava 19. augusta (TASR) - O návrhu bratislavskej Krajskej prokuratúry na vzatie poslanca NR SR Ivana Lexu do väzby bude rozhodovať Okresný súd Bratislava III. Pre TASR to dnes potvrdil podpredseda Krajského súdu v Bratislave Tibor Kubík. Prokuratúra návrh podala po tom, ako v piatok Najvyšší súd SR prepustil Ivana Lexu na slobodu. Lexov právny zástupca Juraj Trokan v reakcii na krok prokuratúry uviedol, že nevidí dôvod na opätovné vzatie jeho klienta do vyšetrovacej väzby. Podľa neho poslanec Lexa písomne oboznámil príslušné súdy s miestom svojho súčasného pobytu. Zároveň si bol dnes na príslušnom policajnom oddelení vyzdvihnúť občiansky preukaz. Advokát Trokan opäť potvrdil, že I. Lexa sa nechystá opustiť územie SR. Návrh prokuratúry považuje za ďalší pokus "vyrobiť sudcu", ktorý zoberie Lexu do väzby. Zaujímavosťou je, že z účasti na dnešnom rokovaní Národnej rady SR sa poslanec Lexa ospravedlnil.
Príkaz na prepustenie Lexu z vyšetrovacej väzby v piatok Najvyšší súd zdôvodnil skutočnosťou, že o vydaní zatykača a následnom vzatí obvineného do väzby z 20. júla rozhodla nezákonná sudkyňa. Ešte v ten deň Lexu prepustili z bratislavského ústavu na výkon väzby na slobodu. Bývalý riaditeľ SIS strávil vo väznici pri Justičnom paláci 28 dní. Dve noci predtým pobudol v policajnej cele na Račianskej ulici. Policajti tam previezli Lexu priamo z bratislavského letiska, kde ho eskortovali po zadržaní v Juhoafrickej republike 18. júla. Po exšéfovi tajnej služby pátral dva roky po celom svete Interpol. V JAR ho zadržali 14. júla. Nechajte si posielať ranný prehľad najdôležitejších správ e-mailom